Sonny Angara

Si Juan Edgardo Manalang Angara (ipinanganak 15 Hulyo 1972), ay isang politiko sa Pilipinas. Siya rin ang tagapangulo ng Samahang Basketbol ng Pilipinas, ang tagapamahalang kinatawan ng basketball sa Pilipinas. Dati siyang nagsilbi bilang Kinatawan ng nag-iisang distrito ng Aurora mula 2004 hanggang 2013, at naging senador mula 2013 hanggang sa kasalukuyan. Naging awtor ng napakaraming mahahalagang batas na kinabibilangan ng Tatak Pinoy (Proudly Filipino) Act o ang Republic Act 11981. Layunin ng batas na ito na isulong ang lokal na produksyon ng mga sopistikadong produkto sa pamamagitanng paglikha ng Tatak Pinoy Council. Ang kanyang ama na si Edgardo Angara ay naging Pangulo ng Senado mula 1993 hanggang 1995.

Maagang buhay
Si Angara ay ipinanganak noong 15 Hulyo 1972 sa Manila. siya ang anak ni dating senador Edgardo Angara at ni Gloria Manalang-Angara, isang dating guro at tagapangulo ng Cultural Center of the Philippines (CCP). Siya ay nag-aral ng elementarya at sekondarya sa Xavier School sa San Juan, Metro Manila, at natapos niya ang kanyang undergraduate degree sa International Relations with honors sa  London School of Economics. Tinapos niya ang kanyang law degree sa University of the Philippines College of Law, at nakuha ang kanyang master degree mula sa Harvard Law School sa Cambridge, Massachusetts, Estados Unidos.

Mga sanggunian

Kategorya:Mga politiko ng Pilipinas